Malapeça

Primavera a Sibèria, Artem Mozgovoy
2026-12-15 19:00 - 20:00 (Europe/Madrid) | Mala Peça, Carrer Doctor Puig, 14, Sabadell, provincia, 08202, Espanya
L’Alexei va néixer l’any que començava a morir la Unió Soviètica, però no cal fer-se gaires il·lusions. Quan Putin va arribar al poder i es va vestir com «l’home autèntic» que havia de salvar Rússia de la delinqüència i la moral feble, l’Alexei només tenia quinze anys, però ja era conscient que el que vindria seria un autèntic malson per als nois com ell. Feia poc que la seva realitat havia saltat pels aires: un company de classe se li va declarar, i tots dos van alimentar aquell amor preciós en una inclemència radical. Som a Sibèria, en un poble on la gent es mata per una ampolla de vodka mig buida; on la natura pot ser la força més cruel i opressiva; on dedicar- se al periodisme és com penjar-se una diana al front; on es parla una llengua que no coneix cap paraula per designar els homosexuals que no sigui deliberadament despectiva. I aquí, contra pronòstic, viurem una història d’amor formidable.
